Source: http://www.tipos.sk/Default.aspx?CatID=415
Timestamp: 2020-01-28 23:17:37+00:00

Document:
Drahokamy #87 - TIPOS, národná lotériová spoločnosť, a. s.
Cena stieracieho žrebu je 2 €.
Hráč má až 8 šancí na výhru!
Hracie pole sa skladá z dvoch častí: VÝHERNÉ ČÍSLA a TVOJE ČÍSLA.
Zotri VÝHERNÉ ČÍSLA a TVOJE ČÍSLA pod symbolmi drahokamov. Ak sa aspoň jedno výherné číslo zhoduje s Tvojim číslom, vyhrávaš túto výhru. Ak nájdeš symbol (drahokamu), vyhrávaš automaticky výhru vo výške 50 €. .
Výhry sú vo výške 2, 5, 10, 20, 50, 100, 250,
1 000 a 15 000 €.
Doba predaja žrebov je stanovená od 1.12.2009 do 30.11.2010.
Lehota na uplatnenie nároku na výhru je do 29.1.2011.
Pravdepodobnosť výhry je až 1 : 3,57
TIPOS, národná lotériová spoločnosť, a. s., Bratislava je v súlade so zákonom č. 171/2005 Z. z. o hazardných hrách a o zmene a doplnení niektorých zákonov (ďalej len „zákon“) prevádzkovateľom okamžitých lotérií na základe individuálnych licencií udelených Ministerstvom financií Slovenskej republiky.
V zmysle príslušných ustanovení zákona o hazardných hrách a udelených individuálnych licencií vydáva TIPOS, národná lotériová spoločnosť, a.s. (ďalej tiež „TIPOS“) tento Herný plán okamžitej lotérie Drahokamy #87 (ďalej len „herný plán“).
Tento herný plán nadobúda platnosť a účinnosť odo dňa právoplatnosti rozhodnutia Ministerstva financií Slovenskej republiky o udelení individuálnej licencie do 29.4.2011.
Herný plán je verejným dokumentom umiestneným vo všetkých zberniach on line a off line predávajúcich okamžité lotérie ako i na internetovej stránke www.tipos.sk. Pracovníci zberní sú povinní umožniť účastníkom hier (ďalej len „hráčom“) oboznámiť sa s obsahom tohto herného plánu.
Príslušné ustanovenia tohto herného plánu sú v zmysle zákona uvedené na zadnej strane každého vydaného žrebu okamžitej lotérie.
TIPOS môže po predchádzajúcom súhlase Ministerstva financií SR vydávať zmeny a doplnenia k tomuto hernému plánu.
Tento herný plán upravuje súbor pravidiel zahŕňajúcich pravidlá hazardnej hry – okamžitej lotérie, pravidlá a spôsob získania žrebu, pravidlá a spôsob hry, nominálnu cenu žrebu a počet vydaných žrebov, hernú istinu, výhernú istinu určenú na vyplatenie výhier a rozdelenú do výhernej štruktúry, pravidlá, lehoty a spôsob vyplácania výhier, reklamačný poriadok ako súbor pravidiel upravujúcich podmienky uplatnenia reklamácia vrátane spôsobu a lehoty na uplatnenie reklamácie a ďalšie náležitosti uvedené v zákone.
Okamžité lotérie sú definované v čl. 1 ustanovením § 4 ods. 10 zákona.
Počet žrebov vydaných v okamžitej lotérii Drahokamy #87 (ďalej len „okamžitá lotéria“)je 2 250 000 ks (dva milióny dvestopäťdesiattisíc kusov), pričom každý žreb je označený číslom emisie (série) #87
Doba predaja žrebov okamžitej lotérie je od 1.12.2009 do 30.11.2010.
Sumu určenú na vyplatenie výhier, teda výhernú istinu, tvorí 63 % podiel z hernej istiny. Celková výška výhernej istiny okamžitej lotérie tak je 1 890 000 € (jeden milión osemstodeväťdesiattisíc eur).
V okamžitej lotérii je 420 674 ks výherných žrebov a pravdepodobnosť výhry Je 1 : 3,57.
Žreb okamžitej lotérie obsahuje jedno hracie pole zakryté stieracou vrstvou, ktoré sa skladá z dvoch častí: VÝHERNÉ ČÍSLA (2) a TVOJE ČÍSLA (8). Po jeho zotretí sa hráč dozvie o prípadnej okamžitej výhre.
Princíp hry: Zotri VÝHERNÉ ČÍSLA a TVOJE ČÍSLA pod symbolmi drahokamov. Ak sa aspoň jedno výherné číslo zhoduje s Tvojim číslom, vyhrávaš túto výhru. Ak nájdeš symbol drahokamu, vyhrávaš automaticky výhru vo výške 50 €. Na žrebe je možný súbeh viacerých výhier.
3. Výherná istina okamžitej lotérie je rozdelená podľa nasledovnej výhernej štruktúry
2 360 000 720 000
10 7 500 75 000
5+5 7 500 75 000
20 3 750 75 000
10+5+5 3 750 75 000
50 5 000 250 000
100 890 89 000
50+10+10+10+5+5+5+5 890 89 000
20+20+20+20+10+10 870 87 000
250 250 62 500
100+50+20+20+20+20+10+10 250 62 500
15 000 4 60 000
SPOLU 420 674 1 890 000
Uplatnený nárok na výhru musí byť hráčovi (výhercovi) vyplatená ihneď alebo najneskôr do piatich dní odo dňa uplatnenia nároku na výhru.
V prípade zberne off line a pouličného predajcu sa z bezpečnostných dôvodov vyplácajú iba výhry do výšky 20 €.
Za výhry prepadnuté sa považujú tie výhry, na ktoré si v lehote podľa čl. 2 § 1 ods. 3 hráč neuplatnil nárok, príp. výhry uplatnené, ale nevyzdvihnuté do piatich dní odo dňa uplatneného nároku na výhru a stávajú sa zdrojom prevádzkovateľa na realizáciu výdavkov, a to len na mimoriadne alebo prémiové výhry alebo priame dotácie Jackpotov.
Po ukončení predaja okamžitej lotérie a jej následnom vyúčtovaní vzniká TIPOS-u povinnosť vyradenia nepredaných žrebov. Vyradenie nepredaných žrebov sa vykonáva vždy len za prítomnosti orgánu dozoru o čom je spísaný protokolárny záznam.
Reklamáciu je možné uplatniť do 15 dní odo dňa vzniku reklamačného dôvodu, najneskôr však do 15 dní odo dňa lehoty na uplatnenie nároku na výhru podľa čl. 2 § 1 ods. 3 tohto herného plánu.
TIPOS je viazaný dodržiavať príslušné ustanovenia zákona č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov a zákona č. 428/2002 Z. z. o ochrane osobných údajov v znení neskorších predpisov.
Dôsledky vyplývajúce z nedodržania ustanovení zákona a ustanovení tohoto herného plánu znáša v plnej miere hráč.
Lov na 10k

References: čl. 1
 § 4
 čl. 2
 § 1
 čl. 2
 § 1